b'\n_START_ARTICLE_\nUraanidioksidi\n_START_SECTION_\nK\xc3\xa4ytt\xc3\xb6\n_START_PARAGRAPH_\nUraanidioksidin ylivoimaisesti t\xc3\xa4rkein k\xc3\xa4ytt\xc3\xb6 on ydinvoimaloiden polttoaineessa. K\xc3\xa4ytt\xc3\xb6 lasin v\xc3\xa4rj\xc3\xa4ykseen on suurelta osin j\xc3\xa4\xc3\xa4nyt historiaan._NEWLINE_K\xc3\xb6yhdytetty\xc3\xa4 UO\xe2\x82\x82 (DUO\xe2\x82\x82) voidaan k\xc3\xa4ytt\xc3\xa4\xc3\xa4 s\xc3\xa4teilynsuojausmateriaalina. DUCRETE on sementin muoto, jossa soran tilalla on k\xc3\xb6yhdytetty\xc3\xa4 uraanidioksidia. T\xc3\xa4m\xc3\xa4n materiaalin k\xc3\xa4ytt\xc3\xb6\xc3\xa4 tutkitaan ydinj\xc3\xa4tteen varastointis\xc3\xa4ili\xc3\xb6iden rakennusaineeksi._NEWLINE_Uraanidioksidin kielletty energiavy\xc3\xb6 (engl. bandgap) on samaa suuruusluokkaa kuin piill\xc3\xa4 ja galliumarsenidill\xc3\xa4, joten siit\xc3\xa4 voitaisiin valmistaa tehokkaita aurinkopaneeleja, jotka k\xc3\xa4ytt\xc3\xa4v\xc3\xa4t Schottky diodin rakennetta. Uraanin oksideihin pohjautuva Schottky diodi ja PNP-transistori on jo rakennettu laboratoriossa.'